Robertus Peters
Robertus Ludovicus Peters (Eagle River Visconsiniae 20 Octobris 1924; 13 Iunii 2014) fuit poeta, iudex litterarum, eruditus, scriptor scaenicus, editor, et histrio Americanus, qui in egente Visconsiniae septentrionalis regione rustica natus, Ph.D. in litteris Victorianis tenebat. Eius cursus poeticus anno 1967 coepit, cum Ricardus, filiolus carissimus, de improviso meningite spinali obiit. Songs for a Son ('Carmina pro filio'), liber qui hanc amissionem commemorat, a Dionysia Levertov poeta ut a W. W. Norton anno 1967 ederetur in lucem selectus est, et iam venditur. Songs for a Son magnum poematum flumen coepit.